REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/96-16

27. februar 2016. godine

B e o g r a d

**Z A P I S N I K**

**61. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 26. FEBRUARA 2016. GODINE**

Sednica je počela u 16,00 časova.

 Sednicom je predsedavao Petar Petrović, predsednik Odbora.

 Sednici su prisustvovali članovi Odbora: Biljane Ilić Stošić, Biljana Savović, Mirjana Andrić, Tanja Tomašević Damnjanović, Neđo Jovanović, Velinka Tošić, Balint Pastor, kao i: Vučeta Tošković (zamenik Vladimira Đukanovića) i Svetislav Vukmirica (zamenik Dragana Paunovića).

 Sednici nisu prisustvovali: Miletić Mihajlović, Olgica Batić, Meho Omerović, Aleksandar Martinović, Živan Đurišić, Jovan Marković i Balša Božović, članovi Odbora, niti njihovi zamenici.

 Sednici su prisustvovali: dr Kori Udovički, potpredsednik Vlade RS i ministar državne uprave i lokalne samouprave, Miloš Popović, šef Kabineta potpredsednika Vlade RS i ministra državne uprave i lokalne samouprave, Dražen Maravić, državni sekretar u Ministarstvu državne uprave i lokalne samouprave, Natalija Pavlović Šiniković, pomoćnik ministra u Ministarstvu državne uprave i lokalne samouprave, Marija Lukić, posebni savetnik potpredsednika Vlade i Jelena Parezanović, posebni savetnik potpredsednika Vlade RS za odnose s javnošću i narodni poslanik dr Branislav Blažić, predlagač zakona.

 Predsednik Odbora je konstatovao da su ispunjeni uslovi za rad i odlučivanje, nakon čega je predložio, da se predloženi Dnevni red izsaziva dopuni sa četiri nove tačke: Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva; Utvrđivanje Predloga odluke o prestanku funkcije predsednika Prvog osnovnog suda u Beogradu; Utvrđivanje Predloga odluke o prestanku funkcije predsednika Prekršajnog suda u Jagodini i Predloga odluke o prestanku funkcije predsednika Prekršajnog suda u Kruševcu.

Članovi Odbora su **većinom glasova** odlučili da dopune Dnevni red 61. sednice sa četiri predložene tačke.

Predsedavajući je stavio na glasanje, a članovi Odbora su **većinom glasova**  utvrdili u celini sledeći

D n e v n i r e d :

1. Predlog zakona o sistemu plata zaposlenih u javnom sektoru, koji je podnela Vlada (broj 120-415/16 od 25. februara 2016. godine), u načelu;
2. Predlog zakona o opštem upravnom postupku**,** koji je podnela Vlada (broj 02-266/16 od 5. februara 2016. godine), načelu;
3. Predlog zakona o izmenama i dopunama Zakona o teritorijalnoj organizaciji Republike Srbije,koji je podneo narodni poslanik dr Branislav Blažić (broj 015-210/16 od 2. februara 2016. godine), u načelu;
4. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (119-364/16 od 22. februara 2016. godine);
5. Utvrđivanje Predloga odluke o prestanku funkcije predsednika Prvog osnovnog suda u Beogradu (118-366/16 od 22. februara 2015. godine);
6. Utvrđivanje Predloga odluke o prestanku funkcije predsednika Prekršajnog suda u Jagodini (118-442/16), na lični zahtev;
7. Utvrđivanje Predloga odluke o prestanku funkcije predsednika Prekršajnog suda u Kruševcu (118-443/16), na lični zahtev;
8. Razno.

Pre prelaska na rad po tačkama utvrđenog Dnevnog reda članovi Odbora za pravosuđe, državnu upravu i lokalnu samoupravu su **jednoglasno** usvojili: Zapisnik sa 60. sednice, održane 12. februara 2016. godine.

**PRVA TAČKA -** Predlog zakona o sistemu plata zaposlenih u javnom sektoru, koji je podnela Vlada (broj 120-415/16 od 25. februara 2016. godine), u načelu.

 **Petar Petrović** je otvorio raspravu u vezi sa ovom tačkom Dnevnog reda, te kako se niko nije javio za reč, stavio je na glasanje, a članovi Odbora su **jednoglasno** odlučili da predlože Narodnoj skupštini da prihvati Predlog zakona o sistemu plata zaposlenih u javnom sektoru, u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**DRUGA TAČKA** - Predlog zakona o opštem upravnom postupku**,** koji je podnela Vlada (broj 02-266/16 od 5. februara 2016. godine), načelu.

 **Petar Petrović** je otvorio raspravu u vezi sa ovom tačkom Dnevnog reda, te kako se niko nije javio za reč, stavio je na glasanje, a članovi Odbora su **većinom glasova** odlučili da predlože Narodnoj skupštini da prihvati Predlog zakona o opštem upravnom postupku, u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**TREĆA TAČKA** - Predlog zakona o izmenama i dopunama Zakona o teritorijalnoj organizaciji Republike Srbije,koji je podneo narodni poslanik dr Branislav Blažić (broj 015-210/16 od 2. februara 2016. godine), u načelu.

 **Petar Petrović** je otvorio raspravu u vezi sa ovom tačkom Dnevnog reda, te kako se niko nije javio za reč, stavio je na glasanje, a članovi Odbora su **jednoglasno** odlučili da predlože Narodnoj skupštini da prihvati Predlog zakona o izmenama i dopunama Zakona o teritorijalnoj organizaciji Republike Srbije, koji je podneo narodni poslanik dr Branislav Blažić, u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**ČETVRTA TAČKA -** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (119-364/16 od 22. februara 2016. godine).

 **Petar Petrović** je otvorio raspravu u vezi sa ovom tačkom Dnevnog reda, te kako se niko nije javio za reč, stavio je na glasanje, a članovi Odbora su **većinom glasova** odlučili da predlože Narodnoj skupštini da prihvati Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva.

 Za izvestioca Odbora na sednici Narodne skupštine određen je Petar Petrović, predsednik Odbora.

**PETA TAČKA -** Utvrđivanje Predloga odluke o prestanku funkcije predsednika Prvog osnovnog suda u Beogradu (118-366/16 od 22. februara 2015. godine).

 **Petar Petrović** je rekao da je Visoki savet sudstva je Odlukom Broj: 021-05-00078/2015-01, od 19. februara 2016. godine, koju je dostavio Narodnoj skupštini: usvojiopredlog ministra pravde broj 021-05-130/2015-03 od 10. septembra 2015. godine za pokretanje postupka za utvrđivanje razloga za razrešenje predsednika suda Prvog osnovnog suda u Beogradu Tanje Šobat i utvrdio postojanje razloga za razrešenje predsednika Prvog osnovnog suda u Beogradu zbog kršenja obaveza ustanovljenih propisima za obavljanje poslova sudske uprave, u smislu odredbe člana 52. st. 1. i 2. Zakona o uređenju sudova.

 Nakon uvodnog izlaganja, predsedavajući je otvorio raspravu u vezi sa ovom tačkom Dnevnog reda, te kako se niko nije javio za reč, stavio je na glasanje, a članovi Odbora su **jednoglasno** utvrdili Predlog odluke o razrešenju funkcije predsednika Prvog osnovnog suda u Beogradu.

Odbor je odlučio da Predlog odluke dostavi Narodnoj skupštini, sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika Odbora određen je Petar Petrović, predsednik Odbora.

**ŠESTA TAČKA -** Utvrđivanje Predloga odluke o prestanku funkcije predsednika Prekršajnog suda u Jagodini (118-442/16), na lični zahtev.

 **Petar Petrović** je rekao da je Dragana Miletić, predsednik Prekršajnog suda u Jagodini, 25. februara 2016. godine podnela ostavku na funkciju predsednika suda (primljena pod 03 Broj: 118-442/16, od 26. februara 2016. godine).

Odbor je, u skladu s tim, utvrdio Predlog odluke o prestanku funkcije predsednika Prekršajnog suda u Jagodini i uputio ga Narodnoj skupštini, sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika Odbora na sednici Narodne skupštine određen je Petar Petrović, predsednik Odbora.

**SEDMA TAČKA -** Utvrđivanje Predloga odluke o prestanku funkcije predsednika Prekršajnog suda u Kruševcu (118-443/16), na lični zahtev.

 **Petar Petrović** je rekao da je Dubravka Šokorac, predsednik Prekršajnog suda u Kruševcu, 25. februara 2016. godine podnela ostavku na funkciju predsednika suda (primljena pod 03 Broj: 118-443/16, od 26. februara 2016. godine).

Odbor je, u skladu s tim, utvrdio Predlog odluke o prestanku funkcije predsednika Prekršajnog suda u Kruševcu i uputio ga Narodnoj skupštini, sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika Odbora na sednici Narodne skupštine određen je Petar Petrović, predsednik Odbora.

**OSMA TAČKA –** Razno.

 Rasprava u vezi sa ovom tačkom Dnevnog reda nije otvarana.

 Sednica je završena u 16,20 časova.

SEKRETAR ODBORA PREDSEDNIK ODBORA

 Sanja Pecelj Petar Petrović